Document ID: /roh_data/filtered/fineweb-2-filterrobots_roh.jsonl.gz/35742

Cusseglier federal Alain Berset ha discurrì en ses pled d'avertura dad ina fascinaziun extra-ordinaria dal festival. Quella haja da far cun la maschaida da la radiaziun internaziunala e las ragischs regiunalas.
209 films
Il fetival ha cumenzà cun la premiera dal film dad action «Beckett». Fin ils 14 d'avust vegnan mussads 209 films. En il center dal festival stat la concurrenza internaziunala per il Leopard d'aur. 17 films da l'entir mund cumbattan per quel. Quest onn pon – malgrà corona – puspè sa radunar fin 8'000 persunas sin la Piazza.
L'avertura dals films a Locarno era influenzada da blera plievgia. Ins n'ha betg pudì festivar l'avertura sut tschel avert. La trid'aura ha sfurzà il public dad ir en il kino dal festival.